ان سب پہلوئوں سے صرف نظر كرتے ہوئے جب ہم خدا كو تمام قوانين فطرت و طبيعت پر حاكم جانتے ہيں نہ كہ ان كا محكوم، تو پھر كيا مانع ہے كہ اس كے حكم سے استثنائي مواقع پر طبيعت كے معمول كے قوانين ميں غير معمولى طريقے سے تبديلى وقوع پذير ہوجائے_اگر وہ يہ تصور كرتے ہيں كہ يہ امر خدا كى توحيد افعالي،كى خالقيت اور لا شريك ہونے كے  ساتھ سازگار نہيں ہيںتو قرآن نے اس كا جواب ديا ہے كيونكہ تمام جگہوں پر ان واقعات كے وقوع كو حكم خدا سے مشروط قرار ديا ہے يعنى كوئي شخص بھى اپنى ذاتى قوت و طاقت كے ذريعے ايسے كاموں ميں ہاتھ نہيں ڈال سكتا مگر يہ كہ حكم خدا اور اس كى بے پاياں قدرت كو منظور ہو اور يہ عين توحيد ہے شرك نہيں_